**Hirdetmény**

**szociális célú tűzifa igényléséről**

**Bükkszentkereszt Község Önkormányzat Képviselő-testülete 11/2020 (X.14) Önkormányzati rendelete alapján az arra rászorulók részére szociális célú tűzifát juttat.**

**Az igényléshez szükséges kérelmek a Covid -19 vírus terjedésének megelőzése érdekében munkaidőben az önkormányzat bejáratánál kerül kihelyezésre. A kérelem benyújtásával egyidejűleg a jövedelemről hitelt érdemlő igazolást szükséges benyújtani. A kérelmet és a jövedelemigazolásokat borítékba helyezve az önkormányzat bejáratához kihelyezett postaládába kérjük bedobni. Az eredetiben benyújtott jövedelemigazolásokat a másolatkészítést követően visszajuttatja az önkormányzat az igénylő részére.**

**Szociális célú tűzifa támogatás természetbeni ellátásként adható annak a személynek vagy családnak, akinek a családjában az egy főre jutó havi jövedelem nem haladja meg az öregségi nyugdíj mindenkori legkisebb összegének a 350 %-át (99 750,- Ft) , egyedül élő esetén a 400 %-át (114 000,- Ft) és a lakásának fűtését fatüzelésre alkalmas tüzelőberendezéssel biztosítja.**

**A kérelmek elbírálása során előnyt élveznek az**

**- aktív korúak ellátásában részesülők,**

**- időskorúak járadékában részesülők,**

**- települési támogatásban részesülők, különösen a lakásfenntartási támogatásban részesülők**

**- halmozottan hátrányos helyzetű gyermeket nevelő családok**

**- kiskorú gyermeket nevelők,**

**- közfoglalkoztatásban részt vevők**

**- egyedül élő nyugdíjasok.**

**A kérelmek benyújtásának határideje: 2021. január 8.**

**Az igényléssel kapcsolatos kérdésekkel Kovácsné Erdődi Ildikó ügyintéző munkaidőben telefonon elérhető az alábbi telefonszámon: 06 46/ 390-120, 111 mellék.**

**Kérjük a kérelmezőket, hogy telefonszámukat minden esetben írják rá a kérelemre, hogy szükség esetén egyeztetésre kerülhessen sor.**

 **Solymosi Konrád Ferenc**

 **polgármester**